Canadian Amateur Hockey League

mini|Montreal Shamrocks i 1899 med CAHLs mestarpokal (t.v.) og Stanley Cup
mini|Ottawa Hockey Club, CAHL-mester i 1901
mini|Montreal Victorias i 1905

Canadian Amateur Hockey League (CAHL) var en canadisk ishockeyliga for amatører som var i virksomhet i perioden 1899 til 1905. Den ble dannet på grunnlag av, og var en videreføring av Amateur Hockey Association of Canada (AHAC).

 Bakgrunn 
Til årsmøtet i desember 1897 i AHAC hadde Ottawa Capitals søkt om å bli tatt opp i ligaen, men dette ble avvist da det var mistanke om at laget hadde betalte spillere. Capitals søkte igjen på årsmøtet 10. desember 1898, noe som førte til en stor uro. Men denne gangen ble de likevel tatt opp av representanter for ledelsen.

Torontoavisen The Globe satt spørsmålstegn ved om de egentlig var amatører, og viste til betaling av spillere. dette førte til at representanter for Quebec Bulldogs, Montreal Victorias og Ottawa Hockey Club varslet at de ville trekke seg fra foreningen. Representanten for Montreal HC anmodet om at beslutningen ble gjort om, men trakk Montreal HC fra foreningen da dette ikke ble imøtekommet.

Lagene som hadde gått ut av ligaen møttes på Windsor Hotel samme dag. 14. desember møttes de igjen og dannet Canadian Amateur Hockey League (CAHL), og tok samtidig med Montreal Shamrocks i stedet for McGill, og slik omdannet AHAC til CAHL. Den nye ligaen tok opp vedtektene fra AHAC, med unntak av at nye lag bare skulle bli tatt opp dersom det var enstemmighet om dette.

 Nett på målburene 
I tillegg til endringene som kom i forbindelse med nedleggelsen av AHAC og opprettelsen av CAHL, ble det også for første gang tatt i bruk nett i målburene. Dette ble foreslått av Quebec Bulldogs, og det ble spent et tau som forbandt toppen av de to målstolpene. Et nett ble festet til tauet og de to målstolpene slik at det dannet en lomme som fanget opp puckene som kom i nettet. Slik nett ble også brukt i andre indretter, som lacrosse. Slike nett ble en fast ordning i CAHL etter en oppvisningsserie i 1899.

Stanley Cup
Lagene i CAHL spilte årlig om utfordrerpokalen Stanley Cup. I 1899 og 1900 vant CAHLs mesterlag Montreal Shamrocks Stanley Cup to sesonger på radStanley Cup Annual Record 1899 (mars) nhl.comStanley Cup Annual Record 1900 (mars) nhl.com, men tapte pokalen i januar 1901 til utfordrerlaget Winnipeg Victorias fa Manitoba Hockey Association.Stanley Cup Annual Record 1901 nhl.com I mars 1902 tok Montreal HC over pokalen etter å ha beseiret det forsvarende mesterlaget Winnipeg Victorias med 2-1 i kamper.Stanley Cup Annual Record 1902 (mars) nhl.com I 1903 vant Ottawa HC Stanley Cup etter å ha beseiret ligakonkurrenten Montreal Victorias og utfordrerlaget Rat Portage Thistles.Stanley Cup Annual Record 1903 (mars) nhl.com Ottawa HC forsvarte Stanley Cup-tittelen i 1904 etter at laget beseiret utfordrerlaget Brandon Hockey Club fra Manitoba Northwestern Hockey League med sifrene 6-3 og 9-3.Stanley Cup Annual Record 1904 (mars) nhl.com

 Oppløsning 
Ligaen skulle bestå av de samme fem lagene fram til 1904-sesongen, da ttawa trakk seg fra ligaen etter en uenighet med ligaen. Ligaen spilte videre i henhold til den oppsatte terminlisten me de gjenstående fire lagene. I den etterfølgende sesongen ble to nye lag tatt opp, Montreal Le National og Montreal Westmount i stedet for Ottawa, som sluttet seg til Federal Amateur Hockey League. Dette skulle imidlertid ble den siste sesongen i ligaen da Montreal Wanderers og Ottawa dannet Eastern Canada Amateur Hockey Association (ECAHA) etter sesongslutt, og fikk de andre lagene fra CAHL til å slutte seg til denne.

 Lag og mestere 
 Montreal Shamrocks – 1899–1905
 Montreal Hockey Club – 1899–1905
 Montreal Victorias – 1899–1905
 Quebec Bulldogs – 1899–1905
 Ottawa Hockey Club – 1899–1904
 Montreal Le National – 1905
 Montreal Westmount – 1905

 Sesong Lag Mester 1899  Montreal Hockey Club, Montreal Shamrocks†, Montreal Victorias, Ottawa Hockey Club og Quebec HC  Montreal Shamrocks  1900  Montreal HC, Montreal Shamrocks†, Montreal Victorias, Ottawa HC og Quebec HC  Montreal Shamrocks 1901  Montreal HC, Montreal Shamrocks, Montreal Victorias, Ottawa HC og Quebec HC  Ottawa HC  1902  Montreal HC†, Montreal Shamrocks, Montreal Victorias, Ottawa HC og Quebec HC  Montreal HC  1903  Montreal HC, Montreal Shamrocks, Montreal Victorias, Ottawa HC† og Quebec HC  Ottawa HC 1904  Montreal HC, Montreal Shamrocks, Montreal Victorias, Ottawa HC†‡ og Quebec HC  Quebec HC  1905  Montreal HC, Montreal Le National, Montreal Shamrocks, Montreal Victorias, Montreal Westmount og Quebec HC  Montreal Victorias

† Stanley Cup winner
‡ Ottawa trakk seg 8. february 1904

 Referanser 

Kategori:Ishockeyligaer i Canada
Kategori:Forløpere til NHL
Kategori:Repeterende arrangementer etablert i 1898
Kategori:Opphør i 1905